അഫോഗ്നാക്ക്

അഫോഗ്നാക്ക് (Alutiiq: Agw'aneq;UAF: Alaska Native Place Names റഷ്യൻ: АфогнакКарта Ледовитого моря и Восточного океана (1844)) യു.എസ് സംസ്ഥാനമായ അലാസ്കയിലെ കൊടിയാക് ദ്വീപിന് 5 കിലോമീറ്റർ (3.1 മൈൽ) വടക്ക് കൊടിയാക് ദ്വീപസമൂഹത്തിലുൾപ്പെട്ട ഒരു ദ്വീപാണ്. കിഴക്ക് നിന്ന് പടിഞ്ഞാറോട്ട് 43 മൈൽ (69 കിലോമീറ്റർ) നീളവും വടക്ക് നിന്ന് തെക്ക് വരെ 23 മൈൽ (37 കിലോമീറ്റർ) വീതിയും 1,812.58 ചതുരശ്ര കിലോമീറ്റർ (699.84 ചതുരശ്ര മൈൽ) വിസ്തീർണ്ണവുമുള്ള ഇത് അമേരിക്കൻ ഐക്യനാടുകളിലെ 18-ാമത്തെ വലിയ ദ്വീപായി മാറുന്നു. നീളമുള്ളതും ഇടുങ്ങിയതുമായ നിരവധി ഉൾക്കടലുകളാൽ തീരം പിളർക്കപ്പെട്ടിരിക്കുന്നു. ദ്വീപിലെ ഏറ്റവും ഉയർന്ന സ്ഥലം 2,546 അടി (776 മീറ്റർ) ആണ്.

അഫോഗ്നാക് ദ്വീപിലെ ഇടതൂർന്ന സ്പ്രൂസ് വനങ്ങൾ കൊഡിയാക് കരടികൾ, റൂസ്‌വെൽറ്റ് എൽക്ക്, സിറ്റ്ക ബ്ലാക്ക്-ടെയിൽഡ് മാൻ എന്നിവയുടെ ആവാസ കേന്ദ്രമാണ്. വേട്ടയാടൽ, മീൻപിടുത്തം തുടങ്ങിയ വിനോദത്തിനായി നിരവധി ആളുകൾ ദ്വീപ് സന്ദർശിക്കുന്നു.

 ചരിത്രം 
കണ്ണി=https://en.wikipedia.org/wiki/File:Afognak_coastline.jpg|ഇടത്ത്‌|ലഘുചിത്രം|250x250ബിന്ദു|കസാക്കോഫ് ബേയിലെ അഫോഗ്നാക് ദ്വീപ് തീരപ്രദേശം.
1890-ലെ യു.എസ്. കനേഷുമാരി അഗ്‌വാനെക്കിലെ അലുട്ടിക് ഗ്രാമത്തിനടുത്തുള്ള കടൽത്തീരത്ത് റഷ്യൻ-അമേരിക്കൻ കമ്പനിയിൽ നിന്ന് വിരമിച്ച ഒരു കൂട്ടം ജീവനക്കാർ താമസിക്കുന്ന റട്‌കോവ്‌സ്‌കി ഗ്രാമം ഉൾപ്പെടെയുള്ള നിരവധി വാസസ്ഥലങ്ങൾ രേഖപ്പെടുത്തിയിട്ടുണ്ട്.

1964-ലെ ഗുഡ് ഫ്രൈഡേ ഭൂകമ്പം ദ്വീപിനെ തകർത്തതിനെത്തുടർന്ന് അഗ്‌വാനെക് ഉപേക്ഷിക്കപ്പെട്ടു. ദ്വീപിലെ അലാസ്ക തദ്ദേശീയ നിവാസികളുടെ പിൻഗാമികളെ ഔദ്യോഗികമായി അഫോഗ്നാക്ക് തദ്ദേശീയ ഗ്രാമത്തിൽനിന്നുള്ളവരായി അംഗീകരിച്ചിട്ടുണ്ട്. അവരിൽ ഭൂരിഭാഗവും ഇപ്പോൾ പോർട്ട് ലയൺസിലോ കൊഡിയാക്കിലോ താമസിക്കുന്നു.

ഇരുപത്തിയൊന്നാം നൂറ്റാണ്ടിന്റെ തുടക്കത്തിൽ, ദ്വീപിൽ ഏതാനും മരം മുറിക്കൽ ക്യാമ്പുകളും മത്സ്യബന്ധനക്കാരുടെ താമസ സ്ഥലങ്ങളും ഉണ്ടായിരുന്നു. റഷ്യൻ പഴയ വിശ്വാസികളുടെ ഒരു സമൂഹം അലനേവയിൽ താമസിക്കുന്നു. ഇവിടുത്തെ സമ്പദ്‌വ്യവസ്ഥ  മരം മുറിക്കൽ അടിസ്ഥാനമാക്കിയുള്ളതാണ്. കൊഡിയാക്കിൽ നിന്ന് ദ്വീപിനു ചുറ്റുമുള്ള വിവിധ പ്രദേശങ്ങളിലേക്ക് ഫ്ലോട്ട് വിമാനം വഴി ഗതാഗതം നൽകുന്നു. 2000 ലെ സെൻസസ് പ്രകാരം 169 ആളുകളുടെ ജനസംഖ്യ റിപ്പോർട്ട് ചെയ്യപ്പെട്ടു.

 അവലംബം